  Константин Вознесенских Анжелика Тихонова корреспондент 17-тӥ куартолэзе Удмуртиын коронавируслы 1 сюрс 335 эскеронъёс ортчытӥзы, 39 муртлэсь висёнэз шараязы, соос пӧлын 14 аресозь вить пиналъёс но 65 арессэс ортчем 11 арлыдоос. 15 адямиез эмъяськонниосы интыязы. Со сярысь элькунысь тазалыкез утёнъя министерстволэн пресс-службаез ивортӥз.  Та дыре доразы эмъяськись 2 сюрс 644 адямиез эмчиос чакласа возё.  Эмъяськонниын кыллись 129 висисьёслэн тазалыксы шоро-куспо лыдъяське, 19 муртлэн – секыт, тямысэз со пӧлысь тыосты шокатӥсь аппарат борды итэмын.  40 адями висёнэз вормиз. 74 аресъем кышномурт кулӥз. 18-тӥ куартолэзьлы Удмуртиын коронавирусэн черлан 166 сюрс 546 учыр лабораториосын зэматэмын. 162 сюрс 61 мурт йӧназ, 4 сюрс 31 адями улонысь кошкиз.  697 сюрс 613 мурт вакцинациез ортчиз, со пӧлысь 557 сюрс 369 адями кыкетӥ компонентсэ но басьтӥз. 152 сюрс 387 адями ревакцинациез ортчиз. Тодэ вайытом, нунал азьвыл Удмуртиын 37 муртлэсь висёнзэ шараязы, 19 адямиез эмъяськонние понӥзы вал. Тегъёс: коронавирус Удмуртия Ижкар Тазалык  